internet vaartha 401 Views
న్యూఢిల్లీ : భారత స్టార్‌ క్రికెటర్‌ విరాట్‌ కోహ్లీ పాకిస్థాన్‌ అభిమాని ఉమర్‌ దర్జ్‌కు పాకిస్థాన్‌ న్యాయస్థానం బెయిల్‌ను తిరస్కరించింది.కాగా ఈ కేసులో వాదనలు తొమ్మిదిసార్లు వాయిదా పడ్డ తరువాత స్థానిక కోర్టు ఉమర్‌ బెయిల్‌ దరఖాస్తును కొట్టిపారేసింది.కోహ్లీ అభిమాని తన ఇంటి మీద భారతీయ జెండాను ఎగురవేయడంతో పాకిస్థాన్‌ పోలీసులు అతన్ని అరెస్ట్‌ చేసిన విషయం తెలిసిందే. జనవరి 25న పాకిస్థాన్‌లోని సర్ధార్‌ పోలీస్‌ స్టేషన్‌లో ఉమర్‌ను సెక్షన్‌ 123-ఎ,16 ఎంపిఓ కేసు కింద అరెస్ట్‌ చేశారు. ఆ తరువాత కొన్ని రోజులు అతన్ని రిమ్‌ాంలో ఉంచారు.అయితే లాయర్‌ అమీర్‌ అజీమ్‌ బాట్టి ఈనెల 4న ఉమర్‌ తరపున బెయిల్‌ కోరుతూ కోర్టులో పిటిషన్‌ వేశారు.ఈ కేసుకు సంబంధించిన రికార్డు సమర్పించాలంటూ ఈనెల 6న పోలీసులకు ఆ కోర్టు ఆదేశాలు జారీ చేసింది.కాగా మొత్తం 9 వాయిదాల తరువాత ఉమర్‌ బెయిల్‌ పిటిషన్‌ తిరస్కరించారు.ఈ కేసులో అతను పదేళ్ల శిక్షను ఎదుర్కొంటున్నాడు.